Alexandra Măceşanu şi Luiza Melencu, în continuare date dispărute pe site-ul Poliţiei

Ancheta în cazul crimelor din Caracal se vrea a fi una foarte amplă, iar procurorii vor să adune cât mai repede suficiente probe. Din păcate, lucrurile acestea sunt doar pe hârtie, pentru că ancheta merge cu paşi foarte înceţi.

Între timp, pentru că nu s-au găsit suficiente probe care să confirmă dacă Alexandra şi Luiza au fost ucise de Gheorghe Dincă, oamenii legii continuă să le dea dispărute pe cele două pe site-ul instituţiei.

Între timp, Gheorghe Dincă a fost dus, din nou, la Poliţia din Caracal, joi dimineaţă, acolo unde au ajuns şi părinţii Alexandrei.

Familia Alexandrei Măceşanu nu vrea daune morale

Părinţii fetei vor ca anchetatorii să refacă traseul fiicei lor din ziua în care a dispărut, dar mai mult decât atât, oamenii spun că nu vor să se constituie parte civilă. Astfel, părinţii Alexandrei nu sunt dispuşi să primească bani în acest caz pentru că nu pun preţ pe viaţa fiicei lor, potrivit Antena 3. În acelaşi context, părinţii Luizei, cealaltă victimă a lui Gheorghe Dincă, au cerut daune morale de 300.000 de euro.